ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኣሜሪካ፡ ተመራመርቲ ንሓንቲ ህጻን ጥራይ ዝውዕል መድሃኒት ምሂዞም 15 ጥቅምቲ 2019 ምንጪ ስእሊ, Boston Children's Hospital ተመራመርቲ ንሓንቲ ኣብ ሓንጎላ ሕማም ዝጋጠማ ህጻን ንምፍዋስ፡ ንዓኣ ጥራይ ዝውዕል መድሃኒት ምሂዞም። እዛ ጓል 8 ዓመት ሚላ ሞኮቬክ ዝተብሃለት ህጻን፡ 'ባተን' ዝተብሃለ ንሓንጎል ዘጥቕዕ ቀታሊ ሕማም ከም ዘለዋ ምስ ተረጋገጸ፡ ዓመት ኣብ ዘይመልእ ግዜ ኣብ ቦስተን ዝርከብ ሕክምና ህጻናት ዝርከቡ ዶኳትር ኣብ ናይ ሚላ ዘሎ ናይ ዲኤንኤ ጸገም ንምስትክካል ነዚ ሕዲሽ መድሃኒት ክምህዙ ክኢሎም። ሚላ ሞኮቬክ፡ ኣብዚ ሕጂ እዋን ዋላ ድኣ ምሉእ ብምሉእ ኣይትሕወ'ምብር ጽቡቕ ምምሕያሽ ኣርእያ ትርከብ። ሕማም 'ባተን' እዚ ብዘርኢ ዝመሓላለፍ ሕማም ብዙሕ ዘይረአ ኮይኑ፡ ካብ ግዜ ናብ ግዜ እናብኣሰ ብምኻድ ዝቐትል ሕማም እዩ። ሚላ ሞኮቬክ፡ ጓል ሰለስተ ዓመት እንከላ ኣብ እግራ ገለ ምልክታት እቲ ሕማም ክርኣያ ጀሚሩ። ጓል 4 ዓመት ምስ ኮነት የዒንታ ክደክም ስለ ዝጀመረ ንክተንብብ ትሽገር ነበረት። ጓል 5 ዓመት ምስ ኮነት ከኣ ምንቅስቃሳ ድሩት ኮይኑ፤ እንተተንቀሳቐሰት ኸኣ ክትወድቕ ጀመረት። ጓል ሽዱሽተ ዓመት ምስ ኮነት ምሉእ ብምሉእ ዓዊራ፡ ንኽትዛረብ ክትጽገም፣ ኣካላታ እውን ክጨባበጥ ጀሚሩ። እዚ ሕምም፡ ኣብ ውሽጢ ኣካላትና ዘለዉ ዋህዮታት ኣብ ውሽጥና ዝርከብ ርስሓት ምምስራሕ ምስ ዘቋርጹ ዝኽሰት ሕማም እዩ። ኣብ ገዛ ዝጽሞቕ፡ ዘዕውርን ዝቐትልን መስተ ክፉት ናይ ስራሕ ቦታ፡ ዓይነት ስራሕ፡ ሓናቓይ ብኸመይ ወልፊ ኮደይን ሽሮፖ ተወግድ?
